《流萤篇》
明代·王宠

熠熠流萤度草堂，耿耿银河秋夜长。
萦回拂栋光难定，窈窕穿夜焰更藏。
山人书剑黯生尘，憔悴年来白发新。
枉将艳采投虚寂，却似余辉借比邻。
海萤流萤殊可怜，琉璃甲帐水晶帘。
映看宝靥千金笑，照看蛾眉百倍妍。
合德宫，昭阳殿，天人亲扑桃夜扇。
几回邀得九重欢，凤辇淹留传夕箭。
今日胡为溪水头，风篁烟柳共新秋。
不归天上琼楼队，却伴山中病客愁。

作者简介：（1494—1533）明苏州府吴县人，字履仁，后字履吉，号雅宜山人。为蔡羽先生门生，居洞庭三年，既而在石湖之滨读书二十年。由诸生贡入国子监。工书画，行书疏秀出尘，妙得晋法。于书无所不窥。诗刻尚风骨。有《雅宜山人集》。